На основу члана 23. Закона о јавним предузећима („Службени гласник РС“, бр. 15/2016 и 88/2019), Одлуке о критеријумима и мерилима за утврђивање висине накнаде за рад у надзорним одборима јавних предузећа („Службени гласник РС“, бр. 102/2016), члана 3. Одлуке о накнадама за рад у надзорном одбору јавних предузећа ( '' Службени лист општине Чајетина'' , број 5 /2023 ) и члана 40. став 1. тачка 12. Статута општине Чајетина ( '' Службени лист општине Чајетина , бр 2/2019 ) Скупштина општине Чајетина , на седници одржаној 20. јула 2023. године, донела је

**ОДЛУКУ**

**О УТВРЂИВАЊУ ВИСИНЕ НАКНАДЕ ЗА РАД**

**ПРЕДСЕДНИКА И ЧАНОВА НАДЗОРНИХ ОДБОРА ЈАВНИХ ПРЕДУЗЕЋА**

**I**

Члановима надзорних одбора свих јавних предузећа чији је оснивач општина Чајетина ( ЈП'' ГОЛД ГОНДОЛА ЗЛАТИБОР'', ЈКП'' Водовод Златибор'', КЈП'' Златибор'' и ЈП '' Зоохигијена'' Чајетина ), ценећи максимално утврђене услове , испуњеност задатака и послова надзорног одбора и финансијско стање предузећа , утврђује се месечна накнада и то:

* Председницима надзорних одбора свих јавних предузећа месечна накнада у нето износу од 85.000,000 динара
* Члановима надзорних одбора свих јавних предузећа 25.000,00 динара у нето износу.

**II**

Почетак примене ове одлуке биће одређен интерним актима сваког од директора јавних предузећа.

**III**

 Одлуку доставити: ЈП'' ГОЛД ГОНДОЛА ЗЛАТИБОР'', ЈКП'' Водовод Златибор'', КЈП'' Златибор'' и ЈП '' Зоохигијена'' Чајетина , Скупштини општине, Општинској управи и архиви скупштине.

**СКУПШТИНА ОПШТИНЕ ЧАЈЕТИНА**

**Број: 02-73/2023-01 од 20.јула 2023. године**

 **Председник**

 **Скупштине општине,**

*Арсен Ђурић*